FUNKSJONS- OG AREALPROGRAM

for idrettshaller i Sandnes kommune

2016

# Innledning

Under behandlingen av *Økonomiplan 2015 -2018* vedtok bystyret

*Bystyret ber rådmannen sammen med eiendomsforetaket om å foreta en gjennomgang av dagens funksjonskrav og arealkrav for skoler, barnehager og andre offentlige bygg. Denne gjennomgangen bør også beskrive hvordan våre krav er i forhold til eventuelle nasjonale krav/føringer og også hvordan øvrige ASSS kommuner praktiserer*

Bystyrets vedtak om gjennomgang av funksjons- og arealkrav må ses i lys av kommunens økonomiske situasjon. Når kommunen, på grunn av elevtallsveksten, må bygge nye skoler, må dette skje innenfor nøkterne rammer.

Programmet er forpliktende ved nybygg og veiledende ved rehabiliteringer/ombygginger.

Funksjons og arealprogram er ofte vedtatt som egne program knyttet opp mot skole- og barnehagebygg i ulike kommuner. Noen kommuner har også prosjekteringsanvisninger for andre bygg. Når det gjelder idrettsbygg er funksjons- og arealprogrammene tett knyttet til veiledere for bygging av flerbrukshaller og bestemmelser knyttet til spillemiddelordningen utgitt av Kulturdepartementet. Enkelte særidretter har også utarbeidet egne beskrivelser for planlegging og bygging av fleridrettshaller - trening og elitehaller. De enkelte særidretter setter også egne tekniske krav til anleggene for avvikling av konkurranser etter nivå. F.eks. vil kravene til en håndballarena dersom et lag rykker opp fra 1. divisjon til grundigligaen (elite) øke betraktelig. Nye anlegg bygget etter konkrete spesifikasjoner vil da kreves. Det er også egne krav for avvikling av kamper i 1. divisjon.

I alt er det en rekke forhold/krav som blir gjeldende når en planlegger å bygge et idrettsanlegg. Det viktigste prinsippet må være at det er behovsvurderingene som legges til grunn for innhold og utforming av et romprogram.

# Normer for idrettshaller i lovverket

## Arbeidsmiljøloven

En idrettshall er også en arbeidsplass. De ansatte sine arbeidsmiljøforhold er ivaretatt gjennom Arbeidsmiljøloven. Arbeidstilsynet fører tilsyn med at loven etterfølges. I loven heter det blant annet:

*Fysiske arbeidsmiljøfaktorer som bygnings- og utstyrsmessige forhold, inneklima, lysforhold, støy, stråling o.l. skal være fullt forsvarlig ut fra hensynet til arbeidstakernes helse, miljø, sikkerhet og velferd.*

Ved bygging av nye idrettsanlegg er det viktig at en legger til grunn de retningslinjer som loven og tilhørende forskrifter legger opp til. Dette gjelder blant annet arbeidsplasser for hallbetjenter og krav alle andre personalfasiliteter i anlegget.

Den velferdsmessige standarden skal være i samsvar med den teknologiske og sosiale utvikling i samfunnet.

## **Arbeidsplassforskriften**

Arbeidsmiljølovens bestemmelser er ytterligere konkretisert i arbeidsplassforskriften. Forskriften gir konkrete krav til utformingen med tanke på at byggene er arbeidsplassen for de ansatte. Formålet med forskriften er beskrevet slik

*Formålet med forskriften er å sikre at arbeidstakernes sikkerhet, helse og velferd ivaretas ved at arbeidsplasser og arbeidslokaler tilrettelegges og utformes i forhold til arbeidet som utføres, den enkelte arbeidstaker og til særskilte risikoforhold.*

Arbeidsplassforskriften bestemmer blant annet at en kontorarbeidsplass bør minst være på 6 m2.

## Forskrift om tekniske krav til byggverk - Tek 10

Forskrift om tekniske krav til byggverk - TEK 10 - trekker opp grensen for det minimum av egenskaper et byggverk må ha for å kunne oppføres lovlig i Norge. Tek 10 stiller blant annet krav om

* konstruksjonssikkerhet
* brannsikkerhet
* universell utforming

Formålet med forskriften er uttrykt på denne måten

*Forskriften skal sikre at tiltak planlegges, prosjekteres og utføres ut fra hensyn til god visuell kvalitet, universell utforming og slik at tiltaket oppfyller tekniske krav til sikkerhet, miljø, helse og energi.*

## Mattilsynet

Det bygges enkle kjøkken som ikke er tilrettelagt for annet enn oppvarming av ferdig mat.

## Kulturdepartementet

Kulturdepartementet har utgitt en veileder i bygging av flerbrukshaller:

Idrettshaller, planlegging og bygging. Veilederen er fra 2016

Veilederen gir føringer i forhold til spillemidler for idrettshaller og ulike typer funksjoner og rom knyttet anlegget.

Det er for øvrig en rekke krav og veiledninger som skal følges ved bygging av idrettsbygg. Kulturdepartementet har bla. krav knyttet til universell utforming, miljø og estetikk.

Oversikt over publikasjoner fra Kulturdepartementet idrettsavdelingen finnes her: <https://www.regjeringen.no/no/tema/kultur-idrett-og-frivillighet/innsiktsartikler/idrett/publikasjoner-om-idrettsanlegg/id86915/>

## Prosessbeskrivelser

De fleste konkurranser som pågår i idrettshallene i Sandnes er pr. i dag håndball, innebandy, volleyball og basketball. 3 av forbundene har gått sammen om en prosessbeskrivelse som tar opp disse idrettenes behov knyttet til utvikling av haller. Øvrige idretter definerer sine behov enten via hjemmesider eller som del av veilederen utviklet av Kulturdepartementet.

Godkjent prosessbeskrivelse fra Norges Håndballforbund, Norges Basketballforbund og Norges Bandyforbund.

<https://www.handball.no/globalassets/nhf-sentralt/praktisk-info/klubber-og-haller/150518_nhf_-treningshaller-prosessbeskrivelse_mai-2015.pdf>

Teknisk arenakrav håndball:

<https://www.handball.no/regioner/nhf-sentralt/praktisk-info/klubber-og-haller/arenakrav-topphandball/>

Basert på nye krav fra (2014) er det utviklet en ny type standard flerbrukshall med 2 spilleflater som enkelt gjøres om for å tilfredsstille kravene til elitespill under kamper. Denne halltypen utnytter tribunekapasiteten og gir til daglig kapasitet som to ordinære idrettshaller. Halltypen er tatt inn som nytt element i bestemmelsene om tilskudd spillemidler fra 2015. Dette er en fleksibel halltype som gir et stort aktivitetspotensial samtidig som den tar høyde for spill og konkurranser på høyere nivå.

Eksempel på hall: <http://msosport.no/wp-content/uploads/2015/06/Ny-type-standard-Flerbrukshall-2-spilleflater-Elitehall-2000-pers-2015-mars-rev.pdf>

Idrettshaller som skoleanlegg

I planlegging av nytt skoleanlegg må byggherre også ta hensyn til skolens behov for tilgang til arealer for kroppsøving, fysisk aktivitet og tilvalgsfag. Utdanningsdirektoratet har i denne artikkelen definert behovene ut fra størrelse og antall elever.

<http://www.skoleanlegg.utdanningsdirektoratet.no/artikkel/48/51/Planlegging-av-areal-for-fysisk-aktivitet-og-idrett>

Ut fra behov vi har sett i eksisterende idrettshaller er det det elementer som alltid bør vurderes som aktuelle:

Aktivitetsflate 25X45 gir 10.mill. fra spillemidlene og inkluderer to sett garderober samt styrketreningsrom og minimum 100 m2 lager for idrettsmateriell. lager for bord, stoler og lignende kommer i tillegg. Kulturdepartementet forutsetter at dette er ny «enflates» størrelse med virkning fra 2013.

Universell utforming må ivaretas ved planlegging av idrettshaller, jfr. diskriminerings- og tilgjengelighetsloven

## Opplæringsloven

Opplæringsloven inneholder ingen konkrete normer for idrettsanlegg. Opplæringslovens kapitel 9a kalles ofte for elevenes arbeidsmiljølov. Dette kapitelet inneholder mer overordnede bestemmelser for skoleanlegg. Her heter det blant annet:

*Alle elevar i grunnskolar og vidaregåande skolar har rett til eit godt fysisk og psykososialt miljø som fremjar helse, trivsel og læring.*

*Skolane skal planleggjast, byggjast, tilretteleggjast og drivast slik at det blir teke omsyn til tryggleiken, helsa, trivselen og læringa til elevane.*

# Idrettshaller med flerbruksfunksjoner

En idrettshall har ofte flere funksjoner. Bystyret i Sandnes har i *Kulturarenaplan for Sandnes 2014 -2030* bestemt at løsninger for lokal kulturaktivitet skal innarbeides i nye skolebygg og ved større renovering av eksisterende skolebygg dersom det er behov for det. En skole kan være viktig som nærmiljøsenter.

Avslutningsvis kan det nevnes at anleggsfonden i Danmark (Deres versjon av spillemidlene) har gjennomført en arkitektkonkurranse som går ut på å lage et multihus/anlegg som skal dekke både kultur og idrett. <https://arkitektforeningen.dk/konkurrence/fremtidens-baeredygtige-multihus>

Denne konkurransen er nå avsluttet og det finnes en rekke forslag på utforming av et anlegg som fungerer som multi/sambruksanlegg for både idrett, kultur og private.

Dobbel idrettshall med mobile tribuner kan gi fleksibel løsninger ved at anlegget er tilpasset toppidrett, samtidig som bygget gir to hallflater til vanlig.

# Konklusjon

Idrettshallen skal gi rom for trening og konkurranser for barn og ungdom, breddeaktivitet og for undervisning.

# Funksjonsbeskrivelser

## Arealer

**Tribuner**

Tribunefasiliteter er et behov i alle haller og det må vurderes størrelse og antall. 250 plasser bør være minimum ut fra erfaringer vi har sett i hallene i Sandnes. Legger man opp til 500 tilskuere vil hallen også kunne være godkjent for spill i 1. divisjon håndball. (Mobile tribuner bør da vurderes for ikke å binde opp aktivitetsareal). Må vurderes opp mot evt. bygging av dobbelhall/elitehall som kan tilfredsstille behovene for de største konkurransene.

Tribuner må være universelt utformet.

**Sosialt rom**

Sosialt rom minimum 100 m2 gir 500.000 i ekstra spillemidler. Sosialt rom bør alltid vurderes sammen med muligheter for kiosk/salg. Kiosk bør inneholde lager for hovedbrukere av hallen.

**Møterom**

Ut over sosialt rom bør hallen alltid inneholde et separat møterom som kan fungere som sekretariat under konkurranser eller mindre møteaktivitet på dagtid og kveldstid. Størrelsen på møterommet må vurderes opp mot mulighet for å benytte rommet til undervisningsformål (60 kvm), jfr veileder fra Kulturdepartementet, idrettshaller – planlegging og bygging.

**Rom lege/dopingkontroll**

Eget avsatt rom lege/sanitet dopingkontroll ca. 15 m2 bør være med spesielt dersom hallen skal benyttes til aktivitet på høyere nivå. Dette rommet kan gjerne ha en anen primærfunksjon

**Vaktrom**

Kontrollrom/vaktrom må inkluderes i hall. Viktig med innsyn til hallflate og inngang. Kameraovervåkning vurderes spesielt ved flerfunksjoner (klatevegg). Størrelse og løsning vurderes avh. av publikumskapasitet og forhold rettet mot flerfunksjoner. Krav til arbeidsplass 6 kvm med hev/senk pult.

**Garderober**

Minimum antall garderobesett må tilrettelegges. For en idrettshall anbefales det fire garderober. I tillegg skal være to garderober med dusj og toalett som er beregnet på instruktører, dommere og lærere.

Låsbare skap/mobil skap må vurderes.

Bygges hallen i tilknytning til uteanlegg/fotballbaner bør det inkluderes garderobefasiliteter som kan benyttes uavhengig av hall (egen inngang). Ekstra garderobesett vil kunne gi kr. 500.000 i ekstra tilskudd fra spillemidlene. Ekstra garderobefasiliteter kan også øke kapasiteten for skolene og gi bedre utnyttelse av hallflaten på dagtid. En må også vurdere behovene for lagerplass knyttet til uteanleggene.

Dersom det planlegges for at det skal være fast personell knyttet til driften, anbefaler veileder at det tilrettelegges med blant annet personalgarderobe med dusj og WC.

Ved planlegging av offentlige idrettsanlegg inklusive svømmeanlegg bør det vurderes om  garderobe- og omkledningsforholdene legger til rette for bruk av alle, uansett kulturell bakgrunn.

**Lagerrom**

Spillemidler setter krav til minimum 100 kvm lagerrom. Er det tilleggsfunksjoner, må ekstra lagerrom vurderes.

**Styrketreningsrom**

Velger man å bygge styrketreningsrom bør man vurdere størrelse og innhold. Styrketreningsrom på over 150 m2 kan gi kr. 700.000 i ekstra spillemidler. Styrketreningsrom under denne størrelsen er inkludert i midlene fra aktivitetsflaten. Styrketrening er viktig basistrening for de fleste idretter som har utøvere på eldre/høyere nivåer. Det er også et viktig supplement i forbindelse med rehabiliteringe etter skade mv.

**Klatrevegg**

Klatrevegg/buldrevegg gir inntil kr. 700.000 i ekstra tilskudd fra spillemidlene. En generell anbefaling vedr. bygging av klatrevegg er at rommet trekkes ut fra en evt. totalentreprise da kvalitet og bygging av vegg er essensielt mtp. bruk og funksjon. Alternativ må en være svært presis i utforming av konkurransegrunnlaget. Det er utarbeidet nye veiledere for bygging av klatrevegger. Behov og konsept for veggen må vurderes. <https://www.regjeringen.no/contentassets/913b666b2d66483cbf46d2929f74ef47/veileder-klatreanlegg_planlegging_bygging_og_drift_v-0974b_feb2015.pdf>

Dersom behovet er tilstede bør en vurdere å bygge klatrehall som separat del avsatt til klatring. Kravet er at hallen må ha min. 200m2 klatrevegg med høyde min. 10 meter. Tilskudd fra spillemiddelordningen vil da kunne gi kr. 2.500.000 i støtte

**Klubbfunksjoner**

Klubbfunksjoner bør vurderes som del av hallprosjektet. Klubbhus kan gi inntil kr. 1 mill i spillemidler. Huset skal betjene et idrettsanlegg/idrettsformål og som hovedregel være oppført som eget bygg og være i nær tilknytning til idrettsanlegget. Det bør vurderes om klubbhus bør legges som tilbygg, evt. at en i prosessen pålegger idrettslagene en større del av prosjekteringen knyttet til innhold i dette.

**Andre aktivitets- og bruksrom**

Arealer til andre aktiviteter og funksjoner bør fremgå av behovsanalysen og graden av flerfunksjon. Utnytting av kjellere og eller bygging av rom i tilknytning til flerbrukshallen kan utnyttes av idretter som ikke krever stor takhøyde eller full hallstørrelse. Aktivitetssaler som er over 150 m2 kan gi kr. 700.000 i tilskudd fra spillemiddelordningen. Eks. sykkelrom, arerobics/dansesaler, kampsport m.m.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Kunst- og håndverk** | | | | | | | | | |
| sløyd | 2 | 40 | 80 | 2 | 40 | 80 | 2 | 40 | 80 |
| tegning | 1 | 70 | 70 | 1 | 70 | 70 | 1 | 70 | 70 |
| tekstil | 1 | 70 | 70 | 1 | 70 | 70 | 1 | 70 | 70 |
| maskinrom | 1 | 30 | 30 | 1 | 30 | 30 | 1 | 30 | 30 |
| overflatebehandling | 1 | 10 | 10 | 1 | 10 | 10 | 1 | 10 | 10 |
| keramikk | 1 | 20 | 20 | 1 | 20 | 20 | 1 | 20 | 20 |
| lager | 1 | 25 | 25 | 1 | 25 | 25 | 1 | 25 | 25 |
| **SUM Kunst og håndverk** |  |  | **305** |  |  | **305** |  |  | **305** |
|  | | | | | | | | | |
| **Valgfag** | 1 | 50 | **50** | 2 | 50 | **100** | 2 | 50 | **100** |
|  | | | | | | | | | |
| **Musikk/Drama** |  |  |  |  |  |  |  |  |  |
| Musikk/Drama | 1 | 90 | 90 | 1 | 90 | 90 | 1 | 90 | 90 |
| Øvingsrom | 1 | 15 | 15 | 1 | 15 | 15 | 1 | 15 | 15 |
| Lagerrom /teknologi | 1 | 15 | 15 | 1 | 15 | 15 | 1 | 15 | 15 |
| **SUM Musiik /Drama** |  |  | **120** |  |  | **120** |  |  | **120** |
|  | | | | | | | | | |
| **Kroppsøving** |  |  |  |  |  |  |  |  |  |
| Sal |  |  | 450 |  |  | 450 |  |  | 450 |
| Garderobe/Dusj elever |  |  | 240 |  |  | 240 |  |  | 240 |
| **SUM kroppsøving** |  |  | **690** |  |  | **690** |  |  | **690** |
|  | | | | | | | | | |
| **SUM Spesielle læringsareal** |  |  | **1465** |  |  | **1565** |  |  | **1565** |
| **SUM Spesielle læringsareal uten kroppsøving** |  |  | **775** |  |  | **875** |  |  | **875** |
|  | | | | | | | | | |
| **Annet** | | | | | | | | | |
| IT-areal /verkstad - lager |  |  | 20 |  |  | 30 |  |  | 30 |
| Rom for server |  |  | 6 |  |  | 6 |  |  | 6 |
| Foaje |  |  | 30 |  |  | 30 |  |  | 30 |
| Melkerom |  |  | 8 |  |  | 8 |  |  | 8 |
| Redskapsbod |  |  | 16 |  |  | 16 |  |  | 16 |
| **SUM annet** |  |  | **80** |  |  | **90** |  |  | **90** |
|  |  |  |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ADM. OG PERSONALROM** | | | | | | | | | |
| Kontor Rektor | 1 | 15 | 15 | 1 | 15 | 15 | 1 | 15 | 15 |
| Kontor Underv. inspektør | 2 | 10 | 20 | 3 | 10 | 30 | 3 | 10 | 30 |
| Kontor Rådgiver/sosiallærer/spes.ped | 3 | 10 | 30 | 3 | 10 | 30 | 3 | 10 | 30 |
| Forkontor | 1 | 20 | 20 | 1 | 20 | 20 | 1 | 20 | 20 |
| Møterom adm | 1 | 15 | 15 | 2 | 15 | 30 | 2 | 15 | 30 |
| Møterom lærere | 3 | 10 | 30 | 6 | 10 | 60 | 6 | 10 | 60 |
| Arbeidsplasser lærere | 40 | 6 | 240 | 48 | 6 | 288 | 56 | 6 | 336 |
| Arbeidsplasser andre | 2 | 6 | 12 | 3 | 6 | 18 | 4 | 6 | 24 |
| Personalrom | 45 | 2 | 90 | 54 | 2 | 108 | 63 | 2 | 126 |
| Garderobe/toalett ansatte | 12 | 3 | 36 | 18 | 3 | 54 | 18 | 3 | 54 |
| Dusj ansatte (ved gard/toalett) | 2 | 4 | 8 | 2 | 4 | 8 | 2 | 4 | 8 |
| Helsesøster/lege |  |  | 30 |  |  | 30 |  |  | 30 |
| Lager |  |  | 125 |  |  | 145 |  |  | 145 |
| Vaktmester Kontor/Verksted |  |  | 15 |  |  | 15 |  |  | 15 |
| Pause/hvilerom renholdere |  |  | 25 |  |  | 25 |  |  | 25 |
| Rengjøring/Mopperom |  |  | 20 |  |  | 20 |  |  | 20 |
| **SUM Adm. og personalrom** |  |  | **731** |  |  | **896** |  |  | **968** |
|  | | | | | | | | | |
| **Totalt NETTOAREAL** |  |  | **4201** |  |  | **4875** |  |  | **5217** |
| **Totalt NETTOAREAL - uten kroppsøving + 65** |  |  | **3561** |  |  | **4235** |  |  | **4577** |
| **Per elev** |  |  | **10,0** |  |  | **9,7** |  |  | **8,9** |
| **Per elev uten kroppsøving** |  |  | **8,5** |  |  | **8,4** |  |  | **7,8** |
|  | | | | | | | | | |
|  | **U-15** | | | **U-18** | | | **U-21** | | |
| **Leskur 20 m2 per klasse** |  |  | 150 |  |  | 180 |  |  | 210 |
|  |  |  |  |  |  |  |  |  |  |